Para warga ing kono padha nyepelekake sayembara kang dianakake dening Baru Klinthing. Kabeh rumangsa bisa yen mung ndudut sada wae. Nanging jebul suwalike. Wis pirang-pirang wong kang nyoba ndudut sada iku pranyata ora ana siji-sijia kang bisa ndudut sada kang mancep ing plataran kono. Pungkasaning crita, Baru Klithing dhewe kang bisa ndudut sada kang mancep ing plataran kono. Nalika sada didudut, lemah sakabehane melu ambles. Saka sada kang didudut iku mau metu banyu kang sabanjure ndadekake keleme desa kono. Ora ana wong kang slamet kajaba Mbok Randha kang numpak lesung karo nggawa alune. Mbok Randha banjur mangerti kena apa Baru Klinthing meling marang dheweke supaya nyepakake lesung lan alu.